Delia şi Smiley cântă împreună într-un duet mult aşteptat.
Melodia a fost compusă de Smiley, la începutul pandemiei. Videoclipul are deja 275.000 de vizualizări, în patru ore de la lansare. Este cel mai așteptat duet din muzica românească.
Smiley a compus această piesă în perioada de izolare, iar în primele patru ore de la lansare piesa avea peste 275.000 de vizualizări pe Youtube. Smiley a ştiut că Delia este potrivită pentru acest dialog muzical.,,Ne vedem noi" este piesa lui Smiley şi a Deliei, cea mai aşteptată melodie din muzica pop românească în ultimii ani.Smiley spune că a compus acest cântec de dragoste în timpul pandemiei, atunci când oamenii nu se puteau vedea unii cu alţii. De asemenea, artistul HaHaHa a spus că el şi Delia fac colaborări doar când simt că piesa e potrivită."Abia după ce am compus şi am înregistrat <Ne vedem noi>, am simţit că este o piesă pentru noi doi. Pur şi simplu mood-ul piesei mi s-a parut potrivit cu stilul şi cu vocea Deliei. Aşa i s-a părut şi ei şi iată-ne lansând piesa", povesteşte Smiley.Delia este şi ea încântată de colaborarea cu prietenul ei pe care îl ştie de-o viaţă. "Sunt fericită că în sfârşit lansăm această piesă. E o piesă care ne sensibilizează şi sperăm să ajungă cu caldură în sufletele tuturor".